Լեմս Ներսիսյան

Լեմս Սուրենի Ներսիսյան (), հայ նկարիչ, մանկավարժ։ Մանկավարժական գիտությունների դոկտոր (1993), պրոֆեսոր (1994), ՀՀ ՄԳԱ անդամ (1998), մանկավարժական գիտությունների միջազգային ակադեմիայի թղթակից անդամ (1998)։ ՀՀ արվեստի վաստակավոր գործիչ (2008)։

Կենսագրություն 
1966 թվականին ավարտել Է ՀՊՄԻ։ 1966 թվականից դասավանդում Է ՀՊՄՀ-ում, 1985 թվականից՝ ամբիոնի վարիչ։ 1985 թվականից Հայաստանի նկարիչների միության անդամ, 1995 թվականից՝ նկարիչների միջազգային ընկերության անդամ, 2003 թվականից՝ Ռուսաստանի դաշնության նկարիչների ստեղծագործական միության անդամ։ 2004 թվականին ընտրվել է Ռուսաստանի դաշնության կրթության ակադեմիայի արտասահմանյան անդամ։
 2004 թվականին նա ստացել է ակադեմիկոսի կարգավիճակ՝ ընտրվելով Ռուսաստանի Դաշնության Կրթական ակադեմիայում, իսկ 2006 թվականին դարձել է ՀՊՄՀ Գեղարվեստի ֆակուլտետի դեկան։ Նույն թվականին նա նախագահել է Կիևի Դելփյան խաղերը, որին հաջորդել են Աստանայում՝ 2008 թվականին, իսկ Երևանում՝ 2012 թվականին։ 2012թ. եղել է նաև «Մանկավարժական համալսարան-90» մեդալակիր.. Հեղինակել է մոտ 70 գիտական աշխատանքներ։ 28 հանրապետական և միջազգային գեղարվեստական ցուցահանդեսների մասնակից է։ Ունեցել է նաև բազմաթիվ անհատական ցուցահանդեսներ։

Ստեղծագործական ուղի 
Հեղինակ է «Գեղագիտական դաստիարակության տեսություն։ Գեղագիտական դաստիարակության սկզբունքները» (1990), «Նատյուրմորտ։ Պեյզաժ» (1990, ալբոմ), «Գեղարվեստական կրթության հայեցակերպը հանրակրթական դպրոցում» (1997) և այլ աշխատությունների։ Հեղինակ է մոտ 1500 նկարների, որոնցից շատերը պահպանվում են Ռուսաստանի, ԱՄՆ-ի, Ֆրանսիայի, Իրանի, Գերմանիայի, Հայաստանի մասնավոր հավաքածուներում։ Ստեղծել է բնանկարներ՝
 «Սևան», 1993 
 «Սևան», 1993
 «Փոքր ջրվեժ», 1993
 «Անտառապահի տնակ», 1998
 «Ջերմուկի ձորը», 1997
 «Լեռնային վտակ», 1999
 «փոթորկված», 1999
 «Ջերմուկ_1», 1999
 «Գարուն», 1998
 «Մարգագետին ճահճում», 1998
 «Արագած», 1999
 «Հայկական մոտիվ», 1999
 «Կեսօր», 1999
 «Ճահճուտ», 2000
 «Շաղիկներ», 2000-2001
նատյուրմորտներ`
 «Փշերով նատյուրմորտ», 1992
 «Գարնանային նատյուրմորտ», 1998
 «աշնանային», 1993
 «հունիսյան», 1993
 «Մասրենի», 1995
 «Մասրենի», 1998
 «զանկգակներ», 2003
 «ամառային», 2000

Անդամակցություն 
 ՌԴ Նկարիչների ստեղծագործական միության անդամ, 2003, 
 Նկարիչների միջազգային միության անդամ, 1995,
 ՀՀ նկարիչների միության անդամ, 1986,
 ԽՍՀՄ Նկարիչների միության անդամ, 1985

Պարգևներ 
 ՀՀ արվեստի վաստակավոր գործիչ, 2012,
«Մանկավարժական համալսարան - 90» մեդալ, 2012,
 «Ամենայն Հայոց Կաթողիկոս Վազգեն Առաջին» մեդալ, 2007
 ՀՀ մշակույթի նախարարի պատվոգիր, 2006, 2008, 2012
 ՀՀ նախագահի շնորհակալագիր, 2003

Հրապարակումներ 
 Կերպարվեստ։ 2-րդ դասարան, Լեմս Ներսիսյան, «Զանգակ-97», Երևան, 2002։
 Կերպարվեստ, դասագիրք 5-րդ դասարանի համար։ «Զանգակ-97» Երևան 2012։
 Մեթոդական համակարգը գեղարվեստական մանկավարժության մեջ։ Գեղարվեստական միտք, Երևան, 2012։
 Ազատ հաղորդակցության և ինքնակրթության դերը ուսուցման համակարգում։ Գեղարվեստական միտք։ Երևան, 2013։

Գրականություն 
 Լեմս Ներսիսյան - Ալբոմ, 2011, Երևան, «Զանգակ»։
 Լեմս Ներիսյան – Ինքնակենսագրություն, հայերենից թարգմանեց Պրաշանթ Մադանմոհանը Պրաշանթ Մադանմոհան ,2023, չենայ

Ծանոթագրություններ

Արտաքին հղումներ 
Մեր դասախոսները. Լեմս Ներսիսյան
Լեմս Ներսիսյանի ցուցահանդեսը Հովհաննես Թումանյանի տուն-թանգարանում

Հայ նկարիչներ
ՀՀ արվեստի վաստակավոր գործիչներ
Հայաստանի նկարիչների միության անդամներ
Հայ պրոֆեսորներ
ՀՊՄՀ շրջանավարտներ
Մանկավարժական գիտությունների դոկտորներ
Հայ մանկավարժներ